OSNOVNA ŠKOLA IVANA MAŽURANIĆA

S. S. KRANJČEVIĆA 2, VINKOVCI

KLASA: 112-02/25-01/8

URBROJ: 2196-4-8-25-2

Vinkovci, 16. rujna 2025.

 Temeljem članka 107. stav.1. Zakona o odgoju i obrazovanju u osnovnoj i srednjoj školi („Narodne novine“ br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22. i 156/23. ) i članka 5. i 6. Pravilnika o načinu i postupku zapošljavanja u Osnovnoj školi Ivana Mažuranića Vinkovci, ravnateljica OŠ Ivana Mažuranića Vinkovci objavljuje

**N A T J E Č A J**

**za radno mjesto**

1. Operativni djelatnik za sigurnost i civilnu zaštitu, na određeno, puno radno vrijeme, 40 sati tjedno, najdulje do 3 godine, mjesto rada Osnovna škola Ivana Mažuranića, 1 izvršitelj/ica, uz uvjet probnog rada u trajanju od 6 (šest) mjeseci.

Na natječaj se ravnopravno mogu javiti osobe oba spola. Izrazi koji se koriste u ovom natječaju za osobe u muškom rodu korišteni su neutralno i odnose se na osobe oba spola.

**Opis poslova:**Operativni djelatnik za sigurnost i civilnu zaštitu obavlja sljedeće poslove:

* nadzire kontrolu pristupa u školsku ustanovu, nadzire i osigurava školsku imovinu i prostor,
* sudjeluje u organizaciji i provedbi osnovnih mjera civilne zaštite te obavlja poslove održavanja objekta škole i njezina okoliša,
* surađuje s nadležnim službama (vatrogasci, hitna pomoć, civilna zaštita) u slučaju izvanrednih situacija,
* sudjeluje u edukacijama i podizanju svijesti učenika i zaposlenika o sigurnosnim protokolima i postupcima u hitnim situacijama,
* prati situacije u školskim prostorima i prijavljuje nadležnim osobama ponašanja koja mogu ugroziti sigurnost i dobrobit učenika, zaposlenika i posjetitelja,
* surađuje s odgojno-obrazovnim i drugim radnicima i ravnateljem škole u pružanju podrške sigurnosti i dobrobiti učenika,
* obavlja i ostale poslove sigurnosti i civilne zaštite koji proizlaze iz godišnjeg plana i programa rada škole i drugih propisa,

**Uvjeti:** Uz opće uvjete za zasnivanje radnog odnosa, sukladno općim propisima o radu, te prema  Zakonu o odgoju i obrazovanju u osnovnoj i srednjoj školi („Narodne novine“ br. br. 87/08., 86/09., 92/10., 105/10.., 90/11., 16/12., 86/12., 94/13., 136/14. -RUSRH, 152/14., 7/17., 68/18., 98/19., 64/20., 151/22. i 156/23 kandidat treba ispunjavati i posebne uvjete sukladno odredbama Pravilnika o dopunama Pravilnika o djelokrugu rada tajnika te administrativno- tehničkim i pomoćnim poslovima koji se obavljaju u osnovnoj školi (NN 71/2025) te Odluci Ministarstva znanosti obrazovanja i mladih o donošenju programa obrazovanja za sjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama/operativna djelatnica za sigurnost i civilnu zaštitu u odgojno-obrazovnim ustanovama (NN 70/2025).

**Uvjeti za obavljanje poslova operativnog/e djelatnika/ice za sigurnost i civilnu zaštitu:**

* završena  srednja škola minimalno na razini 4.2 HKO-a (četverogodišnja srednja škola)
* završen program obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama
* posebna zdravstvena sposobnost za obavljanje poslova s posebnim uvjetima rada (uvjerenje o posebnoj zdravstvenoj sposobnosti pribavlja se prije sklapanja ugovora o radu u skladu s posebnim propisima te dokazuje uvjerenjima ovlaštenih zdravstvenih ustanova)

Iznimno, poslove operativnog djelatnika za sigurnost i civilnu zaštitu može obavljati i osoba koja nema završen program obrazovanja, ali ga je dužna završiti u roku od 6 mjeseci od dana zasnivanja radnog odnosa na tom radnom mjestu.

**Prijava:** Kandidati su dužni dostaviti prijavu/zamolbu na natječaj u kojoj se navode ime i prezime, adresa stanovanja, adresa e-pošte i broj telefona/mobitela  i naziv radnog mjesta. Prijava na natječaj mora biti vlastoručno ili elektronički potpisana.

Uz vlastoručno potpisanu prijavu na natječaj potrebno je priložiti:

1. životopis
2. dokaz o odgovarajućem stupnju obrazovanja  -osobe koje su obrazovanje završile u inozemstvu dužne su dostaviti i dokaz o vrednovanju inozemne obrazovne kvalifikacije
3. dokaz o završenom programu obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama
4. dokaz o državljanstvu
5. uvjerenje nadležnog suda da  protiv podnositelja prijave nije pokrenut kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17.,  68/18., 98/19.,  64/20., 151/22., 155/23. i 156/23.)  - ne starije od dana raspisivanja natječaja
6. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje - ne starije od dana raspisivanja natječaja
7. dokaz o prednosti pri zapošljavanju, ako ostvaruje takva prava sukladno niže navedenim posebnim propisima

Isprave se prilažu u neovjerenom presliku, a osoba je prije sklapanja pisanog ugovora dužna dostaviti na uvid originalne dokumente. Urednom prijavom smatra se prijava koja sadrži sve podatke i priloge navedene u natječaju. Nepotpune i nepravodobne prijave neće se razmatrati.

Podnošenjem prijave na natječaj osoba daje privolu školi za prikupljanje i obradu podataka iz natječajne dokumentacije u svrhu provedbe natječaja za zapošljavanje.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaze o ostvarivanju prava prednosti na koje se poziva te ima prednost u odnosu na ostale kandidate samo pod jednakim uvjetima, i to:

* Kandidat koji se poziva na pravo na prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17., 98/19., 84/21. i 156/23.), uz prijavu na javni natječaj dužan je, osim dokaza o ispunjavanju traženih uvjeta priložiti i sve potrebne dokaze dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

* Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“ br. 84/21.) uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. stavak 1. Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

* Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13., 152/14., 39/18. i 32/20.) uz prijavu na javni natječaj dužan je, osim dokaza o ispunjavanju formalnih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

* Kandidat koji se poziva na pravo prednosti pri zapošljavanju sukladno članku 48. Zakona o zaštiti vojnih i civilnih invalida rata („Narodne novine“ broj 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) uz prijavu na javni natječaj dužan je, osim dokaza o ispunjavanju formalnih uvjeta iz javnog natječaja, priložiti rješenje ili potvrdu o priznatom statusu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti testiranju odnosno procjeni prema odredbama Pravilnika o načinu i postupku zapošljavanja u Osnovnoj školi Ivana Mažuranića Vinkovci <https://os-imazuranica-vk.skole.hr/pravni_akti/>

Način, vrijeme i mjesto održavanja testiranja odnosno procjene, objavit će se najmanje tri dana prije dana određenog za testiranje odnosno procjene, na mrežnoj stranici škole <https://os-imazuranica-vk.skole.hr/> u rubrici [natječaji.](https://os-imazuranica-vk.skole.hr/natjecaji-2/)

 **Popis literature za kandidate operativni/a djelatnik/ca za sigurnost i civilnu zaštitu**

* Pravilnik o djelokrugu rada tajnika te administrativno- tehničkim i pomoćnim poslovima koji se obavljaju u osnovnoj školi (NN 40/14);
* Pravilnik o dopunama pravilnika o djelokrugu rada tajnika te administrativno- tehničkim i pomoćnim poslovima koji se obavljaju u osnovnoj školi (NN 71/2025)
* Zakon o zaštiti na radu (NN 71/14, 118/14, 154/14 , 94/18, 96/18);
* Kućni red [Kućni red OŠ Ivana Mažuranića](https://os-imazuranica-vk.skole.hr/wp-content/uploads/sites/2013/2025/04/Kucni-red-2025.pdf)
* Protokol o kontroli ulaska i izlaska u školskim ustanovama Ministarstva znanosti, obrazovanja i mladih [Protokol](https://mzom.gov.hr/UserDocsImages/dokumenti/Obrazovanje/Protokol/Protokol-za-O-i-SS-ver-2-1-2025.pdf)

Ako kandidat ne pristupi testiranju odnosno procjeni, smatra se da je odustao od prijave na natječaj.

Rok za podnošenje prijava je 8 dana od dana objave natječaja.

Natječaj je objavljen 16. rujna 2025. godine na mrežnoj stranici i oglasnoj ploči  Hrvatskog zavoda za zapošljavanje te mrežnoj stranici i oglasnoj ploči škole i traje do 24. rujna 2025. godine.

Prijave s dokazima o ispunjavanju propisanih uvjeta iz natječaja dostavljaju se **isključivo poštom na adresu:** Osnovna škola Ivana Mažuranića, S. S. Kranjčevića 2, 32100 Vinkovci, s naznakom „Za natječaj – operativni djelatnik/ca“ .

O rezultatima natječaja kandidati će biti obaviješteni u zakonskom roku putem mrežne stranice Škole <https://os-imazuranica-vk.skole.hr/>. U slučaju da se na natječaj prijave kandidati koji se pozivaju na pravo prednosti pri zapošljavanju prema posebnim propisima svi će kandidati biti obaviješteni i prema članku 21. Pravilnika.

 Ravnateljica OŠ Ivana Mažuranića

 Marina Mustapić, prof.